b'\n_START_ARTICLE_\nBoris Deni\xc4\x8d\n_START_SECTION_\nReprezentanca\n_START_PARAGRAPH_\nV 1990. letih je branil za selekcijo Slovenije. Bil je udele\xc5\xbeenec Svetovnega prvenstva 1995, ki je bilo za Slovenijo prvo tovrstno tekmovanje na katerem je nastopila. Zasedli so 18. mesto med 24 sodelujo\xc4\x8dimi dr\xc5\xbeavnimi ekipami. Poleg tega je nastopil tudi na prvih dveh evropskih prvenstvih na katerih je sodelovala Slovenija. Prvo je bilo EP 1994, na katerem so zasedli deseto mesto, in drugo EP 1996, na katerem so bili uvr\xc5\xa1\xc4\x8deni na predzadnje, 11. mesto med 12 sodelujo\xc4\x8dimi._NEWLINE_Zbral je skupno 52 nastopov za reprezentanco in dosegel tudi dva zadetka.\n_START_SECTION_\nKlub\n_START_PARAGRAPH_\nKonec leta 2014 je prevzel vodenje RK Maribor Branik. Na tej poziciji je ostal slabo leto dni in oktobra 2015 po ve\xc4\x8d slabih rezultatih klub zapustil._NEWLINE_V avgustu 2016 je sprejel treniranje katarskega kluba Al Quiada.\n_START_SECTION_\nReprezentanca Slovenije\n_START_PARAGRAPH_\nV selekciji Slovenije je najprej deloval kot pomo\xc4\x8dnik selektorja od leta 2006 dalje. Tako je bil pomo\xc5\xbeni trener kar trem selektorjem, Kasima Kamenice, Mira Po\xc5\xbeuna in Zvonimirja Serdaru\xc5\xa1i\xc4\x87a. Zatem je leta 2010 po \xc5\xa1tirih letih delovanja kot pomo\xc4\x8dnik bil postavljen za glavnega trenerja. In izbrano vrsto vodil naslednjih pet let, kar je bil dotedanji najdalj\xc5\xa1i mandat kakega selektorja na slovenski klopi. Slovenijo je popeljal na tri velika tekmovanja ter na vseh po\xc5\xbeel dokaj\xc5\xa1en uspeh. Najprej jo je vodil na Evropskem prvenstvu 2012 kjer so zasedli dobro \xc5\xa1esto mesto. Leto zatem je na Svetovnem prvenstvu 2013 dosegel najve\xc4\x8dji uspeh, ko so pri\xc5\xa1li prvi\xc4\x8d v zgodovini do polfinala ter na koncu zasedli \xc4\x8detrto mesto. Zadnje veliko tekmovanje je bilo Svetovno prvenstvo 2015, ko so z osmim mestom pri\xc5\xa1li do drugega najbolj\xc5\xa1ega dotedanjega rezultata na tovrstnem tekmovanju. V maju leta 2015 je bil s strani RZS sporazumno odstavljen.'